Κοντός Αίγινας

Ο Κοντός είναι οικισμός της Αίγινας στην Περιφερειακή Ενότητα Νήσων Αττικής.

 Γεωγραφικά - ιστορικά στοιχεία 
Ο Κοντός βρίσκεται στο κεντρικό προς βόρειο τμήμα του νησιού, σε υψόμετρο 160 μέτρα ενώ απέχει περίπου 6 χλμ. δυτικά από το κέντρο της Αίγινας (πόλη). Ανατολικά του είναι η Αγία Μαρίνα, βόρεια το Βαθύ και βορειοανατολικά η Βάϊα.  
αριστερά|μικρογραφία|247x247εσ|Ο λόφος με το μεσαιωνικό κάστρο και οικισμό της Παλαιοχώρας.
Στα βορειοανατολικά του χωριού, ο εγκαταλελειμμένος μεσαιωνικός οικισμός Παλιαχώρα ή Παλαιοχώρα, ο οποίος υπήρξε από τους μέσους βυζαντινούς χρόνους μέχρι τις αρχές του 19ου αιώνα ο κεντρικός οικισμός του νησιού. Στο λόφο όπου είναι κτισμένη έχει τοποθετηθεί από ιστορικούς και αρχαιολόγους η αρχαία πόλη Οίη, η οποία αναφέρεται από τον Ηρόδοτο και τον Παυσανία. Στον χαρακτηρισμένο πλέον αρχαιολογικό χώρο της Παλιαχώρας έχουν βρεθεί αρχιτεκτονικά μέλη των αρχαίων και παλαιοχριστιανικών χρόνων ενώ έχουν καταμετρηθεί 38 εκκλησίες βυζαντινών και μεταβυζαντινών χρόνων. 

 Θρησκευτικά αξιοθέατα 
αριστερά|μικρογραφία|251x251εσ|Η Ι.Μ. Αγίου Νεκταρίου.
μικρογραφία|Το Ησυχαστήριο της Αγίας Αικατερίνης.
Σημαντικό θρησκευτικό αξιοθέατο είναι ο Ιερός Ναός του Αγίου Νεκταρίου Αιγίνης ή Μονή Αγίας Tριάδας, το οποίο ήταν εγκαταλελειμμένο μοναστήρι που αναστυλώθηκε το 1904 από τον Άγιο Νεκτάριο και αποτελεί πλέον ένα από τα μεγαλύτερα ορθόδοξα προσκυνήματα του χριστιανικού κόσμου.  

Στην ανατολική άκρη του χωριού είναι η γυναικεία Μονή (Ιερό Ησυχαστήριο) της Αγίας Αικατερίνης (έτος ίδρυσης γύρω στα 1902). 

 Διοικητικά στοιχεία 
Αναφέρεται επίσημα για πρώτη φορά ως ξεχωριστός οικισμός το 1928 να προσαρτάται στην τότε κοινότητα Αιγίνης Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Αίγινας που υπάγεται στο Δήμο Αίγινας . Σύμφωνα με την απογραφή 2021 έχει 137 κατοίκους ενώ με αυτήν του 2011 είχε 138«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10810 (σελ. 336 του pdf).

 Εξωτερικοί σύνδεσμοι 

 Η εκκλησία και το μοναστήρι του Αγίου Νεκταρίου στον ιστότοπο https://aeginaproject.com/.

 Παραπομπές 

Κατηγορία:Αίγινα
Κατηγορία:Χωριά της περιφερειακής ενότητας Νήσων Αττικής